Vi følte oss veldig hjemme og velkommen i leiligheten til Danielle. Mannen min, våre to tenåringer og jeg tilbrakte en hel uke i Danielles leilighet. Det er god plass til 4 personer med 2 bad, 2 store soverom og romslig stue og kjøkken. Sengene var komfortable og det føltes rent i leiligheten. Vi hadde også så deilig vær at vi fikk benyttet oss av bakgården. Vi følte oss trygge i nabolaget og det var veldig enkelt å komme seg til Manhattan med subway. Williamsburg er også en del av New York man bør sjekke ut. Fra Danielles leilighet er man i gåavstand til sjarmerende Bedford avenue. Vi fikk gode anbefalinger fra vertene våre på spisesteder og ting å se og gjøre i New York. Dette er et sted jeg absolutt kan anbefale. Og om jeg skal tilbake til New York bor jeg gjerne her igjen.